# data[].attributes.body
Jau otro reizi šogad sēžam mājās, un tā kā lielākoties laiku pavadam savās istabās, tika ģenerētas idejas, kā šo laiku izmantot par labu pašpārvaldes darbībai. Tā radās rubrika “Sēžam mājās dublis nr. 2”. Mērķis ir uzzināt mūsu pašpārvaldes dalībnieku sajūtas pandēmijas otrajā vilnī, pozitīvos un negatīvos ieguvumus, laika iespējas saviem hobijiem, iegūtās jaunās prasmes, brīvā laika pavadīšanu ar ģimeni un draugiem, visvairāk pietrūkstošās lietas, kā arī, kur tiks svinēti gaidāmie svētki un, vai šogad ir arī kāda neizdarīta apņemšanās. Jautājumi tika tendēti, lai pēc iespējas pozitīvāk, taču arī reāli paskatītos uz ārkārtējās situācijas radītajām sekām un ļaut pašiem dalībniekiem, kā arī lasītājiem apzināties, ka šis ir arī iespēju brīdis!
Veselu nedēļu rubrikas veidotāji, VPKV pašpārvaldes Instagram un mājas lapas galvenā redaktore Kristīne un VPKV pašpārvaldes viceprezidents Mārtiņš, strādāja, lai šis projekts izdotos. Visi uzrunātie ar lielu prieku atsaucās un bija gatavi ziedot savu laiku, lai atbildētu uz uzdotajiem jautājumiem. Kristīne un Mārtiņš visiem personīgi pateicas par piedalīšanos, uzdrīkstēšanos paust savas sajūtas un viedokli un ieskatīties dalībnieku ikdienas dzīvē. “Esam gandarīti, ka esam novadījuši vēl vienu veiksmīgu projektu. Šīs būs mūsdienu liecības nākotnei par šībrīža situāciju, uz kuru varēs atskatīties arī pēc vairākiem gadiem,” lepni saka abi rubrikas veidotāji, “un šis nebūs pēdējais šāda veida projekts. Paldies!”